2008 m. bendrojo biudžeto preliminarus taisomojo biudžeto nr. 6 projektas - Išlaidų suvestinė pagal skirsnius - III skirsnis – Komisija /* KOM/2008/0429 galutinis */





[pic] | EUROPOS BENDRIJŲ KOMISIJA | Briuselis, 1.7.2008 KOM(2008) 429 galutinis 2008 M. BENDROJO BIUDŽETO PRELIMINARUS TAISOMOJO BIUDŽETO Nr. 6 PROJEKTAS IŠLAIDŲ SUVESTINĖ PAGAL SKIRSNIUS III skirsnis – Komisija (pateiktas Komisijos) 2008 M. BENDROJO BIUDŽETOPRELIMINARUS TAISOMOJO BIUDŽETO Nr. 6 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Europos bendrijos steigimo sutartį, ypač į jos 272 straipsnį, - Europos atominės energijos bendrijos steigimo sutartį, ypač į jos 177 straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1] su pakeitimais, padarytais Tarybos reglamentu (EB) Nr. 1525/2007[2], ypač į jo 37 straipsnį, Europos Komisija biudžeto valdymo institucijai pateikia 2008 m. biudžeto preliminarų taisomojo biudžeto Nr. 6 projektą. TURINYS 1. Įvadas 4 2. Vykdomosios įstaigos 4 2.1 Švietimo, garso ir vaizdo bei kultūros vykdomoji įstaiga (EACEA) 4 2.2 Visuomenės sveikatos programos vykdomoji įstaiga (PHEA) 5 2.3 Transeuropinio transporto tinklo vykdomoji įstaiga (TEN-T VĮ) 6 3. Kuro elementų ir vandenilio bendroji įmonė (KEV BĮ) 6 4. EUROJUSTAS 8 5. Konkurencingumo ir inovacijų programa (KIP) 9 SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS 10 ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI Bendrosios įplaukų suvestinės bei įplaukų ir išlaidų suvestinės pagal skirsnius pakeitimai perduodami atskirai per SEI-BUD sistemą. Informacijai skirtas bendrosios įplaukų suvestinės bei įplaukų ir išlaidų suvestinės pagal skirsnius pakeitimų tekstas anglų kalba pateikiamas biudžeto priede. 1. Įvadas Į 2008 m. preliminarų taisomojo biudžeto Nr. 6 projektą (toliau – PTBP) įtraukti šie elementai: - išplėtus trijų vykdomųjų įstaigų: Švietimo, garso ir vaizdo bei kultūros vykdomosios įstaigos (EACEA), Visuomenės sveikatos programos vykdomosios įstaigos (PHEA) ir Transeuropinio transporto tinklo vykdomosios įstaigos (TEN-T VĮ), įgaliojimus būtini biudžeto patikslinimai; - būtinos biudžeto struktūros sukūrimas siekiant įtraukti Kuro elementų ir vandenilio bendrąją įmonę (KEV BĮ); - įsipareigojimų asignavimų padidinimas 2,2 mln. EUR siekiant padengti dalį naujo EUROJUSTO pastato išlaidų; - įsipareigojimų asignavimų padidinimas 3,9 mln. EUR Konkurencingumo ir inovacijų bendrajai programai (KIP) – Verslininkystės ir inovacijų programai. Grynasis pakeitimų poveikis išlaidoms – 6,1 mln. EUR padidinti įsipareigojimų asignavimai, o mokėjimų asignavimai nesikeičia. 2. Vykdomosios įstaigos 2008 m. balandžio 15 d. pagal Tarybos reglamento (EB) Nr. 58/2003[3] 24 straipsnį įsteigtas Vykdomųjų įstaigų komitetas patvirtino išplėstus trijų vykdomųjų įstaigų: Švietimo, garso ir vaizdo bei kultūros vykdomosios įstaigos (EACEA), Visuomenės sveikatos programos vykdomosios įstaigos (PHEA) ir Transeuropinio transporto tinklo vykdomosios įstaigos (TEN-T VĮ), įgaliojimus. Gegužės 29 d. išplėstus įgaliojimus taip pat patvirtino Europos Parlamento biudžeto komitetas (COBU). Po Vykdomųjų įstaigų komiteto ir Europos Parlamento biudžeto komiteto patvirtinimų bus priimtas oficialus Komisijos sprendimas dėl įstaigų įgaliojimų išplėtimo. Toliau išdėstomi išplėtus šiuos tris įgaliojimus būtini pakeitimai. 2.1 Švietimo, garso ir vaizdo bei kultūros vykdomoji įstaiga (EACEA) 2005 m. sausio 14 d. Komisija priėmė Sprendimą 2005/56/EB[4], įsteigiantį vykdomąją įstaigą, kuriai pavedama administruoti Bendrijos veiksmus švietimo, garso ir vaizdo bei kultūros srityse (EACEA). EACEA įgaliojimai išplėsti 2007 m. vasario 8 d. Komisijos sprendimu 2007/114/EB[5] pavedant administruoti anksčiau įstaigai priskirtas naujos kartos programas (MEDIA 2007, „Mokymasis visą gyvenimą“, „Kultūra“, „Veiklus jaunimas“, „Europa piliečiams“); projektus švietimo, profesinio mokymo ir jaunimo srityse pagal šiose srityse Europos bendrijos ir Jungtinių Amerikos Valstijų bei Kanados sudarytus susitarimus; taip pat kitas programos dalis, visų pirma „Erasmus Mundus External Cooperation Windows“. Įstaigos įgaliojimų išplėtimas (jau patvirtintas) siejamas su papildomo „Erasmus Mundus External Cooperation Windows“, skirto Lotynų Amerikai, Azijai ir Balkanams, įgyvendinimu. Dėl papildomų EACEA nustatytų su pasiūlytu išplėtimu susijusių užduočių subsidija šiai vykdomajai įstaigai nebus padidinta, nes jos lėšos bus dengiamos iš esamų asignavimų pagal 19 01 04 30 punktą „Švietimo, garso ir vaizdo bei kultūros vykdomoji įstaiga. Subsidija išorės santykių programoms“ ir 22 01 04 30 punktą „Švietimo, garso ir vaizdo bei kultūros vykdomoji agentūra. Subsidija 4 išlaidų kategorijos programoms plėtros politikos srityje“. Tačiau reikia patikslinti įstaigos personalo planą, nes programos „External Cooperation Windows“ vykdymui numatyta įdarbinti du AD 5 kategorijos laikinuosius darbuotojus[6]. 2.2 Visuomenės sveikatos programos vykdomoji įstaiga (PHEA) 2004 m. gruodžio 15 d. Komisija priėmė Sprendimą 2004/858/EB[7], įsteigiantį vykdomąją įstaigą „Visuomenės sveikatos programos vykdomoji įstaiga“, atsakingą už Bendrijos veiksmų visuomenės sveikatos srityje valdymą (2003–2008 m.) iki 2010 m. gruodžio 31 d. 2008 m. pradžioje Komisija pasiūlė išplėsti įstaigos įgaliojimus, kad į juos būtų įtrauktas naujų Bendrijos veiksmų visuomenės sveikatos srityje programų (2008–2013 m.) įgyvendinimas ir įstaigai būtų patikėtos naujos užduotys, susijusios su kitomis dabar Komisijos administruojamomis Bendrijos programomis ir priemonėmis. Šios naujos užduotys susijusios su Vartotojų politikos programos valdymu ir Bendrijos maisto saugos mokymo priemonėmis. Todėl įstaigos veiklą reikėtų pratęsti nuo 2011 m. sausio 1 d. iki 2015 m. gruodžio 31 d., o siekiant parodyti papildomas užduotis, jos oficialus pavadinimas turėtų būti pakeistas į pavadinimą „Visuomenės sveikatos ir vartotojų vykdomoji įstaiga“. Pagal Tarybos reglamento (EB) Nr. 58/2003 12 straipsnį vykdomųjų įstaigų finansavimas dengiamas iš veiklos programų, kurių valdyme jos dalyvauja, finansinio paketo. Tačiau 2008 m. biudžete nenumatytas joks Visuomenės sveikatos ir vartotojų vykdomosios įstaigos finansavimas, kiek tai susiję su naujomis jai patikėtomis programomis (Vartotojų ir Maisto saugos mokymo programos), o įstaigai reikia suteikti reikiamus finansinius išteklius. Kadangi įstaiga pradės administruoti naujas programas tik 2008 m. paskutinio ketvirčio pradžioje, įnašas iš Vartotojų ir Maisto saugos mokymo programų turėtų padengti tik šių metų paskutinių trijų mėnesių išlaidas. Bendra įstaigai vidiniu perkėlimu perkeltina suma abiem programoms lygi 340 000 EUR. Nustatyta, kad įnašas Vartotojų programai lygus 226 800 EUR ir turi būti perkeltas vidiniu perkėlimu iš Vartotojų programos administracinio biudžeto eilutės (17 01 04 03). Įnašas maisto saugos mokymo priemonėms lygus 113 200 EUR ir turi būti perkeltas iš atitinkamos to paties skyriaus administracinio biudžeto eilutės (17 01 04 05). Todėl visi programų veiklos asignavimai liks nepakeisti ir jais bus galima dengti tik veiklos išlaidas. Į 2008 m. biudžetą įtrauktą įstaigos personalo planą taip pat reikės iš dalies pakeisti įrašant tris laikinųjų darbuotojų pareigybes[8]. 2.3 Transeuropinio transporto tinklo vykdomoji įstaiga (TEN-T VĮ) 2006 m. spalio 26 d. Komisijos sprendimu 2007/60/EB[9] įsteigta vykdomoji įstaiga siekiant užtikrinti pagal tuo metu galiojusį teisinį pagrindą, t. y. TEN-T programą 2000–2006 m., bendrai finansuojamų transporto projektų techninį ir finansų valdymą. Dabartiniai įgaliojimų pakeitimai buvo numatyti dar 2006 m., todėl įstaiga galėjo imtis atsakomybės už transporto projektų, remiamų pagal naująją TEN-T programą 2007–2013 m., valdymą. Be to, naujoji programa papildoma naujomis finansinėmis priemonėmis (pvz., paskolų garantijų priemone, viešojo ir privačiojo sektorių partnerystėmis) ir pabrėžiama rėmimo bei komunikacijos svarba, o tam įgyvendinti reikia daug daugiau žmogiškųjų išteklių. Pradinė darbuotojų paskirstymo hipotezė buvo tokia: 60 % sutartininkų ir 40 % laikinųjų darbuotojų. Tačiau norėdama daugiau sutaupyti Komisija iki 68 % padidino sutartininkų skaičių, todėl laikinųjų darbuotojų pareigybių reikia mažiau nei buvo numatyta iš pradžių. Todėl Komisija siūlo personalo plane laikinųjų darbuotojų pareigybių sumažinti nuo 40 iki 32[10]. Kaip nurodyta prie pasiūlyto įgaliojimų pakeitimo pridėtoje finansinėje pažymoje, dėl šio naujo darbuotojų paskirstymo biudžetas sumažės iki 8 894 600 EUR. Kadangi patvirtintas įstaigos 2008 m. biudžetas yra 10 212 600 EUR, Komisija siūlo į biudžeto 06 01 04 04 punktą „Finansinė parama bendros svarbos transeuropinių transporto tinklų projektams. Administracinio valdymo išlaidos“ vidiniu perkėlimu perkelti 1 318 000 EUR skirtumą. Ši suma visų pirma bus naudojama tyrimams, susijusiems su Žaliąja knyga dėl būsimos TEN T politikos, finansuoti, TEN T gairėms (2006–2007 m.) įgyvendinti ir transporto srautams Pietryčių Europos pagrindiniame regioniniame transporto tinkle – perspektyvai iki 2030 m. 3. Kuro elementų ir vandenilio bendroji įmonė (KEV BĮ) Vadovaudamiesi EB sutarties 166 straipsniu, 2006 m. gruodžio 18 d. Europos Parlamentas ir Taryba priėmė Sprendimą Nr. 1982/2006/EB dėl Europos bendrijos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.) – Bendrąją programą[11]. Vėliau Taryba priėmė 2006 m. gruodžio 19 d. Sprendimą 2006/971/EB dėl specialiosios programos „Bendradarbiavimas“, įgyvendinančios Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą – Specialiąsias programas[12]. Visose teminėse srityse, kuriose vykdomi Bendrijos veiksmai, ir esamomis skirtingomis priemonėmis mokslinių tyrimų septintoji bendroji programa labai nedaugeliu atveju gali būti įgyvendinama bendromis technologijų iniciatyvomis (BTI). Taisomuoju biudžetu Nr. 3/2008[13] sukurta reikalinga biudžeto struktūra siekiant įtraukti pirmąsias keturias iš šių bendrųjų įmonių[14]. Šiuo preliminariu Taisomojo biudžeto Nr. 6 projektu (PTBP) sukuriama biudžeto struktūra, kurios reikia siekiant įtraukti bendrą technologijų iniciatyvą „Kuro elementų ir vandenilio bendroji įmonė“ (KEV BĮ) 2008 m. gegužės 30 d. Tarybai priėmus Reglamentą (EB) Nr. 521/2008[15]. Tarybos reglamentas, kuriuo nustatoma atitinkama viešojo ir privačiojo sektorių partnerystė remiantis Sutarties 171 straipsniu ir Finansinio reglamento 185 straipsniu, parengtas atsižvelgus į jau anksčiau priimtas BTI, taip pat į jų biudžetų įvykdymo patvirtinimą, kurį turi suteikti Europos Parlamentas, remdamasis Tarybos rekomendacija. Todėl šis taisomasis biudžetas susijęs su atitinkamų naujų punktų KEV bendrosios įmonės subsidijoms sukūrimu bei personalo plano sudarymu[16]. Šioms naujoms biudžeto eilutėms sukurti neprašoma jokių papildomų asignavimų: asignavimai bus išskaičiuoti iš biudžeto eilučių, atitinkančių Septintosios bendrosios programos atitinkamų politikos sričių, kurios susiję su šia bendra technologijų iniciatyva, prioritetus. KEV BĮ bus finansuojama iš šių keturių specialiosios programos „Bendradarbiavimas“, įgyvendinančios EB mokslinių tyrimų septintąją bendrąją programą, prioritetų lėšų: - „Energetika“, - „Transportas“, - „Nanomokslas, nanotechnologijos, medžiagos ir naujos gamybos technologijos“, - „Aplinka“. 2008 m. KEV bus finansuojama tik iš prioriteto „Energetika“ lėšų. Padėtis skiriasi, palyginti su ankstesnėmis bendrosiomis įmonėmis, kai būdavo finansuojama tik iš vieno teminio prioriteto lėšų, taigi sąsajos būdavo tik su viena biudžeto eilute. Atsižvelgdama į bendrosios įmonės veiklos pradžios etapą, Komisija siūlo 2008 m. naujiems sukurtiniems punktams skirti 30 000 000 EUR įsipareigojimų asignavimų ir 1 900 000 EUR mokėjimų asignavimų, o atitinkamas sumas išskaityti iš esamos biudžeto eilutės 08 05 01. Nauji sukurtini punktai ir jiems skirtini asignavimai apibendrinami toliau pateiktoje lentelėje: Nauji punktai | Aprašymas | Įsipareigojimų asignavimai (mln. EUR ) | Mokėjimų asignavimai (mln. EUR ) | 08 05 02 | Bendradarbiavimas – Energija – Kuro elementų ir vandenilio bendroji įmonė (KEV) | 28,100 | 0 | 08 01 04 41 | Kuro elementų ir vandenilio bendrosios įmonės rėmimo išlaidos (KEV) | 1,900 | 1,900 | Atsižvelgiant į bendrosioms įmonėms numatomą įnašą, bendra biudžeto eilučių, kurios atitinka susijusį prioritetą „Energetika“, suma bus sumažinta, kaip nurodyta šioje lentelėje: Punktai | Aprašymas | Įsipareigojimų asignavimai (mln. EUR ) | Mokėjimų asignavimai (mln. EUR ) | 08 05 01 | Bendradarbiavimas – Energetika | 99,680 | 62,598 | 4. EUROJUSTAS Pastaraisiais metais EUROJUSTO darbuotojų skaičius pastebimai padidėjo. Pagausėjo valstybėms narėms EUROJUSTO kolegijoje atstovaujančių darbuotojų (vadinamųjų nacionalinių narių); taip pat pagal teisės aktus numatytų laikinųjų darbuotojų, kurių skaičius padidėjo nuo 76 (2004 m.) iki 175 (2008 m.). Dabar darbuotojai įkurdinti ARC pastate Hagoje (194 biurų, kuriuose dirba 229 žmonės) ir laikinai „Equinox“ pastate (27 biurai). Apskaičiuota, kad iki 2014 m. EUROJUSTUI reikės 320–325 biurų – taip numatyta pagal dabartinį finansinį programavimą. Taip pat numatyta, kad priimančioji valstybė narė iki 2012 m. sudarys sąlygas naudotis tinkamomis patalpomis. Tačiau iki tol privalu rasti laikiną sprendimą. Priimančioji valstybė narė pasiūlė naują pastatą adresu Haagse Veste 1 (HV1) 2008–2012 m. laikotarpiu, kurį EUROJUSTAS dalinsis su Tarptautiniu baudžiamuoju teismu. Į ten įrengtus 160 biurų būtų galima perkelti darbuotojus iš „Equinox“ pastato, ARC pastate neįsitenkančius darbuotojus ir visus naujus darbuotojus. Persikraustymas numatomas 2008 m. rugsėjo mėn. Atsižvelgdamas į tai EUROJUSTAS paprašė padidinti jo biudžetą 7 339 398 EUR, kad būtų padengtos naujo pastato HV1 nuomos ir priežiūros, HV1 būtino pritaikymo ir įrengimo bei reikalingų apsaugos darbuotojų įdarbinimo išlaidos (šiomis išlaidomis bus pasidalinta su Tarptautiniu baudžiamuoju teismu). Įvertinusi pasiūlymą ir apsvarsčiusi su EUROJUSTU, Komisija siūlo priimti pasiūlymą, išskyrus jo dalį dėl pastato pritaikymo (2,6 mln. EUR statybai: sienoms, grindims, durims, IT serverio priemonėms). Tai EUROJUSTO ir priimančiosios valstybės narės derybų objektas. Kiek tai susiję su likusiais 4,7 mln. EUR, 2,5 mln. EUR siūloma padengti iš asignuotųjų įplaukų (1,8 mln. EUR atitinka 2006 m. perteklių, o likę – iš 2007 m.). Taigi, galutinio taisomojo biudžeto prašymo suma lygi 2,24 mln. EUR. 2,24 mln. EUR įsipareigojimų asignavimų susidarys dėl 3a išlaidų kategorijos viršutinės ribos maržos (2008 m. – 19 mln. EUR). Atitinkami mokėjimų asignavimai bus perskirstyti iš 18 06 06 „Baudžiamoji teisena“, nes kvietimų teikti paraiškas rezultatai buvo prastesni, nei tikėtasi iš pradžių. Siūloma į biudžetą įrašyti tokius papildomus asignavimus: 18 06 04 01 „Eurojustas — Subsidija pagal 1 ir 2 antraštines dalis“ 1 940 000 EUR, 18 06 04 02 „Eurojustas — Subsidija pagal 3 antraštinę dalį“ 300 000 EUR. 5. KONKURENCINGUMO IR INOVACIJų PROGRAMA (KIP) Finansavimo priemonių pagal KIP vykdymo pradžia buvo labai palanki. 2007 m. biudžeto ištekliai skirti 2007 m. gruodžio mėn., o pirmieji projektai patvirtinti iki metų pabaigos. Tolesni pasiūlymai iš Europos investicijų fondo (EIF) atkeliavo taip greitai, kad 2008 m. biudžeto išteklius reikėjo pradėti skirti keliais mėnesiais anksčiau, nei tikėtasi, t. y. 2008 m. vasario mėn. Siekiant užtikrinti veiksmingiausią turimų išteklių panaudojimą, reguliariai diskutuota su EIF; tačiau jau dabar aišku, kad priemonės poreikis viršija 2008 m. turimus išteklius. Dėl to, kad toks didelis poreikis susidarė metų pradžioje, sunku tvirtinimą nukelti į 2009 m. nerizikuojant prarasti tam tikros veiklos, nebent išteklius būtų galima padidinti dar 2008 m. Pradinėse prognozėse raginta per pirmuosius dvejus metus išlaidas perkelti į laikotarpio pradžią. Tikėtasi, kad naują poreikį reikės paskatinti Informuotumo programa, pradėta 2008 m. įgyvendinant bendrą KIP paketą. Iš tikrųjų perkėlimas į kitą laikotarpį buvo didesnis, nei tikėtasi, o naujas poreikis jau dabar toks didelis, kad Informuotumo programa sumažinta siekiant išvengti neišpildytų lūkesčių pavojaus. Todėl siūloma 01 04 04 eilutėje „Konkurencingumo ir inovacijų bendroji programa – Verslininkystės ir inovacijų programa“ padidinti įsipareigojimų asignavimus 3,9 mln. EUR. Šie papildomi ištekliai bus kompensuojami 2011 m. ir 2012 m. finansinio programavimo metu mažinant įsipareigojimų asignavimus 01 04 04 eilutėje. SUVESTINĖ LENTELĖ PAGAL FINANSINĖS PROGRAMOS IŠLAIDŲ KATEGORIJAS Finansinė programa Išlaidų kategorija, išlaidų subkategorija | 2008 m. finansinė programa | 2008 m. biudžetas (įskaitant TB Nr. 1–4/2008 ir PTBP Nr. 5/2008) | PTBP Nr. 6/2008 | 2008 m. biudžetas + TB Nr. 1–4/2008 ir PTBP Nr. 5 ir 6/2008 | |ĮA |MA |ĮA |MA |ĮA |MA |ĮA |MA | | 1. TVARUSIS AUGIMAS | | | | | | | | | | 1a. Konkurencingumas augimui ir užimtumui skatinti |10 386 000 000 | |11 082 100 000 |9 768 739 600 |3 900 000 |0 |11 086 000 000 |9 768 739 600 | |1b. Sanglauda augimui ir užimtumui skatinti |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Iš viso | 57 653 000 000 | |58 338 048 720 | 50 320 304 626 | | |58 341 948 720 | 50 320 304 626 | | Marža[17] | | |-185 048 720 | | | |-188 948 720 | | | 2. GAMTOS IŠTEKLIŲ APSAUGA IR VALDYMAS | | | | | | | | | | iš jų: su rinka susijusios išlaidos ir tiesioginės išmokos |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Iš viso | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Marža | | |3 628 284 462 | | | |3 628 284 462 | | | 3. PILIETIŠKUMAS, LAISVĖ, SAUGUMAS IR TEISINGUMAS | | | | | | | | | | 3a. Laisvė, saugumas ir teisingumas |747 000 000 | |728 034 000 |533 196 000 |2 240 000 |0 |7 30 274 000 |533 196 000 | |3b. Pilietiškumas |615 000 000 | |875 254 197 |968 664 203 | | |875 254 197 |968 664 203 | | Iš viso | 1 362 000 000 | |1 603 288 197 | 1 501 860 203 | | |1 605 528 197 | 1 501 860 203 | | Marža[18] | | |19 123 000 | | | |16 883 000 | | | 4. ES KAIP PASAULINIO MASTO VEIKĖJA[19] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Marža | | | -70 000 000 | | | | -70 000 000 | | | 5. ADMINISTRAVIMAS[20] |7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Marža | | | 177 474 545 | | | | 177 474 545 | | | 6. KOMPENSACIJOS | 207 000 000 | |206 636 292 | 206 636 292 | | |206 636 292 | 206 636 292 | | Marža | | | 363 708 | | | | 363 708 | | | IŠ VISO | 132 797 000 000 | 129 681 000 000 | 130 303 432 202 | 120 662 885 029 | 6 140 000 | 0 |130 309 572 202 | 120 662 885 029 | | Marža | | |3 570 196 995 | 9 560 670 956 | | | 3 564 056 995 | 9 560 670 956 | | [1] OL L 248, 2002 9 16, p. 1. [2] OL L 343, 2007 12 27, p. 9. [3] 2002 m. gruodžio 19 d. Tarybos reglamentas (EB) Nr. 58/2003, nustatantis vykdomųjų įstaigų, kurioms pavedamos tam tikros Bendrijos programų valdymo užduotys, įstatus. OL L 11, 2003 1 16, p. 1. [4] OL L 24, 2005 1 27, p. 35. [5] OL L 49, 2007 2 17, p. 21. [6] Išsami informacija išdėstyta biudžeto priede. [7] OL L 369, 2004 12 16, p. 73. [8] Išsami informacija išdėstyta biudžeto priede. [9] OL L 32, 2007 2 6, p. 88. [10] Išsami informacija išdėstyta biudžeto priede. [11] OL L 412, 2006 12 30, p. 1. [12] OL L 400, 2006 12 30, p. 86. [13] Patvirtintas 2008 m. birželio 5 d. [14] Pagal specialiąją bendradarbiavimo programą įgyvendinant EB mokslinių tyrimų septintąją bendrąją programą numatytos šešios BTI (ARTEMIS – įterptosios kompiuterinės sistemos, IMI – naujoviškų vaistų iniciatyva, „Švarus dangus“ – aeronautika ir oro susisiekimas, ENIAC – nanoelektronikos technologijos, KEV – kuro elementai ir vandenilis). Rengiama dar viena iniciatyva – Pasaulinė aplinkos ir saugumo stebėsenos sistema (GMES). [15] OL L 153, 2008 6 12, p. 20. [16] Bendrųjų įmonių darbuotojams ir jų vykdomiesiems direktoriams taikomi tam tikslui Bendrijų institucijų priimti Tarnybos nuostatai ir taisyklės. Išsami informacija apie KEV bendrosios įmonės personalo planą išdėstyta biudžeto priede. [17] Skaičiuojant maržą pagal 1a išlaidų kategoriją, į Europos prisitaikymo prie globalizacijos padarinių fondą (EGF) neatsižvelgta. Pagal lankstumo priemonę panaudota 200 mln. EUR. [18] Europos Sąjungos solidarumo fondo (ESSF) suma įtraukiama viršijant atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). [19] 2008 m. 4 išlaidų kategorijos maržoje neįskaičiuoti asignavimai, susiję su Neatidėliotinos pagalbos rezervu. Pagal lankstumo priemonę panaudota 70 mln. EUR. [20] Skaičiuojant 5 išlaidų kategorijos maržą iki numatytos viršutinės ribos, atsižvelgiama į 2007–2013 m. finansinės programos 1 išnašą – 77 mln. EUR darbuotojų įnašų į pensijų sistemą.